Eksportni qoʻllab-quvvatlash chora-tadbirlarining Jahon savdo tashkiloti bitimlariga muvofiqlashtirilishi munosabati bilan Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida
(resolution, 2025-01-18)

Oʻzbekiston Respublikasi Prezidentining “Bozor islohotlarini yanada jadallashtirish va Oʻzbekiston Respublikasi milliy qonunchiligini Jahon savdo tashkiloti bitimlariga muvofiqlashtirish boʻyicha navbatdagi chora-tadbirlar toʻgʻrisida” 2024-yil 3-iyundagi PF-85-son Farmoni hamda “Uchinchi Toshkent xalqaro investitsiya forumi va Xorijiy investorlar kengashining navbatdagi yigʻilishi doirasida erishilgan kelishuvlarning ijrosini taʼminlash chora-tadbirlari toʻgʻrisida” 2024-yil 15-maydagi PQ-179-son qarori ijrosini taʼminlash, shuningdek, eksportni qoʻllab-quvvatlash chora-tadbirlarini Jahon savdo tashkiloti bitimlariga muvofiqlashtirish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga quyidagilarni nazarda tutuvchi oʻzgartirishlar kiritilsin: eksportni moliyalashtirish mexanizmlarini takomillashtirish; eksport qiluvchilarning avtomobil, havo va temir yoʻl transportida eksportga tashish xarajatlarini kompensatsiya qilish amaliyotini bekor qilish. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari J.A. Xodjayev zimmasiga yuklansin. 1. Vazirlar Mahkamasining “Koʻkdumaloq Neftgazkondensati konini, Mingbuloq neft konini oʻzlashtirishni, Buxoro viloyatining Qorovulbozor tumanidagi neftni qayta ishlash zavodining hamda Gazli — Nukus gaz quvuri qurilishini tezlashtirish toʻgʻrisida” 1993-yil 3-avgustdagi 389-son qarorining 15-bandidagi “mahsulotlarni eksport qilishdan undiriladigan soliq toʻlovlaridan” soʻzlari chiqarib tashlansin. 2. Vazirlar Mahkamasining 2017-yil 10-apreldagi 196-son qarori bilan tasdiqlangan Erkin iqtisodiy zonalar hududida soliqlar va bojxona toʻlovlari boʻyicha imtiyozlarni qoʻllash tartibi toʻgʻrisidagi nizomning 4-bandi “a” va “b” kichik bandlari hamda 5-bobi oʻz kuchini yoʻqotgan deb hisoblansin. 3. Vazirlar Mahkamasining “Oʻzbekiston Respublikasi Investitsiyalar va tashqi savdo vazirligi huzuridagi Eksportni ragʻbatlantirish agentligi faoliyatini tashkil etish toʻgʻrisida” 2019-yil 6-maydagi 373-son qarorida: a) 1-bandda: oʻninchi xatboshidagi “eksport qiluvchilarning avtomobil, havo va temir yoʻl transportida eksportga tashish, garov sifatida sugʻurta xizmatlaridan foydalanganda sugʻurta mukofotini toʻlash, shuningdek” soʻzlari “eksport qiluvchilarning garov sifatida sugʻurta xizmatlaridan foydalanganda sugʻurta mukofotini toʻlash” soʻzlari bilan almashtirilsin; oʻn uchinchi xatboshidagi “hamda eksport qiluvchi tashkilotlarga ularning tayyor tikuv-trikotaj mahsulotlari eksport hajmining qiymatiga nisbatan teng ulushda” soʻzlari chiqarib tashlansin; b) ilovada: 6-bandda: oʻninchi xatboshidagi “eksport qiluvchilarning avtomobil, havo va temir yoʻl transportida eksportga tashish, garov sifatida sugʻurta xizmatlaridan foydalanganda sugʻurta mukofotini toʻlash, shuningdek” soʻzlari “eksport qiluvchilarning garov sifatida sugʻurta xizmatlaridan foydalanganda sugʻurta mukofotini toʻlash” soʻzlari bilan almashtirilsin; oʻn uchinchi xatboshidagi “hamda eksport qiluvchi tashkilotlarga ularning tayyor tikuv-trikotaj mahsulotlari eksport hajmining qiymatiga nisbatan teng ulushda” soʻzlari chiqarib tashlansin; 7-bandda: “i” kichik bandda: ikkinchi xatboshi chiqarib tashlansin; uchinchi — yettinchi xatboshilar tegishincha ikkinchi — oltinchi xatboshilar deb hisoblasin; “m” kichik band quyidagi tahrirda bayon etilsin: “m) boʻyalgan mato hamda aralash va boʻyalgan gazlama mahsulotlarini ishlab chiqarish loyihalari doirasida xarid qilingan uskunalar qiymatining bir qismini qoplash uchun Toʻqimachilik sohasini qoʻllab-quvvatlash jamgʻarmasi mablagʻlari hisobidan subsidiya ajratadi”. 4. Vazirlar Mahkamasining “Toʻqimachilik va tikuv-trikotaj korxonalarida chuqur qayta ishlash va yuqori qoʻshilgan qiymatli tayyor mahsulotlar ishlab chiqarishni hamda ularning eksportini moliyaviy qoʻllab-quvvatlashni yanada kengaytirish chora-tadbirlari toʻgʻrisida” 2022-yil 30-sentabrdagi 556-son qarorida: a) 3-bandning uchinchi xatboshisi chiqarib tashlansin; b) 3-ilova oʻz kuchini yoʻqotgan deb hisoblansin. 5. Vazirlar Mahkamasining “Oʻzbekiston Respublikasi Savdo-sanoat palatasining Tarmoqlarni qoʻllab-quvvatlash jamgʻarmasi daromadlarini shakllantirish va mablagʻlaridan foydalanish tartibi toʻgʻrisidagi nizomni tasdiqlash haqida” 2024-yil 31-iyuldagi 466-son qaroriga 2-ilovaning 2-bandi “e” kichik bandi oʻz kuchini yoʻqotgan deb hisoblansin.